
Mando Policial a dicidi pa 

Suspende henter un ploeg di Polis 



Hag.I 

r Clarisca N. Velasquez; 

Brig.I 

Raymond G. Lacle; 

Brig.I 

Jessica Teixeira; 

Brig.I 

Norman C. Tromp; 

Brig. 

Darwin Escobar Romer 

Ag.l| 

Marc-Jose de Kort; 

Ag.I 

Enrique A. Tromp; 

Ag.I 

Kevin B. Simileer; 

Ao.I 

Egimar F.L. Lampe. 


EN conexion cu e sucedido recientemente na Alto Vis- 
ta, Noord, Cuerpo Policial a cuminsa un investigacion 
interno. 

Den cuadro di e investigacion andando Alto Mando a 
tuma e decision di prohibi entrada na tur localidad di 
Polis di un total di 9 colega di Cuerpo Policial. 

N’e momentonan aki no lo por divulga mas informa- 
cion, segun voceru di Polis. 


Maske cu Mando Policial no kier duna mas informa- 
cion, pero e hecho aki tin di haci cu e caso di Clarisca 
Velasquez kende a wordo haya den un fiesta na un villa 
na Alto Vista. 

Parce cu Clarisca Velasquez a wordo gara burachi den 
apartamento cu full su ploeg y tur esaki durante toke 
di keda. 

Nan tabatin un fiesta den un of dos apartamento na 
Noord. Hefe di Polis sra. Vanessa Kock a confirma tam- 
be e sucedido, pero cu e ta wordo investiga. 

Clarisca Velasquez mes a desmenti e noticia parcial- 
mente via su pagina di red social, sinembargo e ta con- 
firma si cu el’a meld ziek cu simptoma di Covid-19. 

Ta di spera cu lo por keda cla cu e investigacion aki y 
cu Mando Policial bin afo despues cu resultado di esaki 
y no opta pa sconde e informacion. 

Tene na cuenta cu ta un ploeg complete a keda sus- 
pendi, mientras cu tin scarsedad di Polis. 

Jerry Staring a gana su lucha 
contra Minister Danqui Oduber 
un biaha mas den Corte 


E siman aki tabatin otro decision di Corte y atrobe e Direc- 
tor di Departamento di Salud Publico (DVG pa su abrevi- 
acion na Hulandes) a sali vencedor. 

Corte den e sentencia a destrui tur e medidanan cu Gobi- 
erno (Minister Dangui Oduber) a tuma contra e funcionario 
aki: esta e prohibicion di entrada; e hecho cu varios biaha a 
prolonga e decision pa pone na disposicion di Minister como 
coordinador y e hecho cu a pone traha como director pero 
practicamente sin ningun autoridad. 

Staring a wordo nombra den e posicion ey na october, 2016 
y e problemanan a cuminsa practicamente na momento cu 
e siguiente Gobierno a cuminsa. 

A cuminsa un serie di caso den Corte unda por bisa cu prac- 
ticamente tur tabata na fabor di Jerry Staring, cu excep- 
cion di algun. 

Tabata mas cu un aña pasa, esta na februari, 2019 cu Corte 
a bisa cu a yega momento pa Gobierno tuma un decision, 
pasobra no por keda prolonga e decision di pone na dis- 
posicion di otro departamento, pasobra tin un investigacion 
andando. Mester cuminsa tuma pasonan concreto pa regla 
posicion huridico di dje, pa no bin cu un di tres prolongacion 
di e decision p’e pone na disposicion di otro departamento. 


Despues a resulta cu tog a bin e di tres prolongacion, cu 
Corte ta considera cu esey caba tabata ilegal. Despues dia 
24 di juni tabatin otro sentencia di Corte unda a elimina e 
decision di Gobierno y a ordena pa e bay traha bek. 

Den e sentencia ta para cu un Minister tin derecho pa duna 
un funcionario e ordo pa haci un otro trabou di forma tem- 
poral y cu e por prolongue un biaha. 

Pero den e caso aki a resulta cu e no tabata un decision 
temporal. 

E intencion di e mandatario tabata pa no lague bolbe como 
Director di Departamento di Salud. E ora pa ley e Minister 
no por a tuma e decision of duna e ordo pa traha otro ca- 
minda temporalmente. 

Huez a mustra den e sentencia, cu si den opinion di e man- 
datario e no ta sirbi, mester a cana otro caminda. 

Jerry Staring den den su punto treci dilanti ta bisa cu e 
mandatario a haci mal uzo di su autoridad, cu practica- 
mente Huez a dun’e rason den esaki tambe. 

Mester bay mira awor cual lo t’e siguiente pasonan cu Go- 
bierno ta bay tuma. 

Turismo t'e enfoke di e di dos 
parti di Restart Conversations 
presenta pa CAREERIQ 


DIASABRA ultimo, CAREER IQ 
a presenta e prome parti di “Restart 
Conversations” virtual summit cu en- 
foke riba Economia y Entrepreneur- 
ship. E sesion aki tabata bon ricibi p’e 
publico di Aruba, cu a sigui e prome 
cumbre virtual bibo y directo via e we- 
binar platform, Tele Aruba livestream 
y Tele Aruba canal 13, unda miles di 
siguidor a participa n’e combersacion. 

Siguientemente diasabra 9 di mei lo 
tin e di dos parti di e “3-part series vir- 
tual summit” aki cu enfoke riba nos 
turismo. E sesion aki lo consisti di dos 
sesion cu e panelistanan den e area 
di turismo: Ronella Tjin Asjoe Croes 
(CEO di Aruba Tourism Authority), 
Tisa La Sorte (CEO y Presidente di 
Aruba Hotel & Tourism Association), 
Ryan Peterson (General Manager Eco- 
nomic Policy Centrale Bank van Aru- 
ba) y Jo-Anne Arends (Air Service De- 
velopment Manager na Aruba Airport 
Authority). 

E di dos panel di e mainta aki lo ta 
Zena Neme di propetario di CRAFT, 
Kimberly Rooijakkers Manager di 
Boardwalk Hotel, Dylan Molina di 
Pelican Group y Maureen Every Man- 
aging Director Eco Destination Man- 
agement. 

Durante sesion number 2 e meta ta, pa 
tin un discusion positivo riba e posibel 
plannan pa Restart e sector di Turis- 
mo, cu ta e pilar economico di Aruba, 
kico t’e cambionan cu lo introduci un- 
abes nos habri frontera bek y tambe lo 
tin un discusion tocante con lo mester 
adapta e sector aki pa post Covid-19. 

E model di turismo cu Aruba a conoce 
lo ta dificil pa sigui implementa, e im- 
pacto di Covid-19 y e introduccion di 
distanciamente social, cu lo bin cu cam- 
bio drastico den nos pilar principal. 


Pues den sesion 2 ta importante pa 
cuminsa tene discusion fructifero to- 
cante e retonan cu nos lo bay enfrenta 
y sigur e participacion di cada ciu- 
dadano ta clave den e fase aki. 

E discusionnan aki lo ta retorico cu e 
mensahenan positivo, p’asina inspira 
e participantenan pa participa y tuma 
accion den nan seno y sigui crea un 
“ripple effect” di optimismo den nos 
comunidad pa rehabilita nos isla. 

Durante e temponan dificil ta facil pa 
somete n’e sentimento di miedo, cu 
ta causa pa incertidumbre, pero awor 
mas cu nunca nos isla tin mester pa 
nos comunidad di forma colectivo uni 
na crea un mihor Aruba despues di e 
crisis. 

Aunke e crisis a trece hopi dificultad 
riba diferente nivel entre otro: econo- 
mia, e problemanan social, e retonan 
pa nos sistema di cuido y asina por 
sigui menciona hopi area mas cu ta af- 
ecta. 

Na mes momento tambe e crisis ta 
trece cu ne hopi oportunidad pa nos 
por refleha como comunidad riba e 
Aruba cu nos kier laga atras y tambe 
con nos kier sigui desaroya nos pais. 
Pa nos por logra esaki nos tin mester 
di e combersacionnan constructivo 
y tambe nos mester ta cla pa asumi 
cambio. Pasobra ta na nos como pais 
y comunidad pa asumi cambio p’asina 
adapta si nos kier prospera den futuro. 

E meta principal di e summit aki ta 
pa tene un combersacion colectivo di 
ambos sector publico y priva con nos lo 
por “Restart Aruba”. 

Hopi biaha riba nivel di maneho tin 
falta di e “input” di esnan “in the field”, 



pues por medio di un dialogo colec- 
tivo nos ta spera cu por nace e idea-y 
acionnan concreto cu ta un “win-win” 
pa ful Aruba. 

Sinembargo ta keda na nos tur pa tra- 
ha hunto pa yuda Aruba supera e reto 
aki - “We are in this together”. 

Pa bo por participa of pa haya mas in- 
formacion di e conferencia virtual aki 
bo tin cu simplemente subi e pagina di 
“social media” di Career IQ Aruba riba 
Facebook of Instagram. 

E dos siguiente partinan di e summit 
aki lo tuma lugar riba diasabra 9, 16 
di mei di 10 or di mainta pa 12 or di 
merdia. 

Tuma nota cu e cuponan ta limita p’e 
plataforma di webinar. E conferencia 
virtual aki lo ta streamed live tambe 
riba Tele Aruba canal 13 y Facebook 
Live di Tele Aruba. 

Registra gratis y asina forma parti di e 
combersacion pa “restart” Aruba, nos 
isla. 

Parlamentario Arthur Dowers 

Obvio cu Gobierno Hulandes no tin 
confiansa den Ministernan di Aruba 


Minister Presidente Evelyn Wever Croes y Minister 
di Finansa Xiomara Maduro, a mustra hopi contento 
diabierna mainta, ora cu den Conseho di Minister di 
Reino, a aproba un suma di 49 miyon di yudansa pa 
Aruba den un forma di prestamo riba dos aña. 
Parlamentario Arthur Dowers ta señala cu aki un bi- 
aha mas ta bisto cu Gobierno di Reino no tin confian- 
sa den e maneho financiero di Gabinete Wever Croes, 
ya cu ainda no a aproba e suma cu tanto Wever Croes 
como Maduro a solicita di 1.3 biyon florin. 

“Ta obvio cu Gobierno Hulandes no ta confia Gobierno 
di Aruba den persona di Minister Xiomara Maduro y 
Prome Minister Evelyn Wever Croes y esaki a bolbe 
keda confirma den e reunion di diabierna mainta na 
Den Haag. 

Por a nota cu e dos Ministernan aki a manda ‘op hoge 
poten’ pidi Hulanda pa un yudansa di 1.3 biyon florin, 
pero ta awe Hulanda a manda 90 miyon florin y ainda 
falta 1.2 biyon florin di loke Gabinete Wever Croes a 
pidi. 

Hulanda ta haci esaki condiciona p’asina tene esnan 
cu ta traha den e pais aki, esta economia di nos pais 
y e trahadornan, nan nanishi net riba awa siendo cu 
Hulanda no ta mandando e placa bruto manera cu nan 
a pidi. 

Pues claramente Hulanda no tin confiansa den Gabi- 
nete Wever Croes y aki tin cu bisa cu esaki no ta nada 
straño ya cu Hulanda tambe a mira cu e Gobierno aki a 
faborece un grupo grandi di ‘friends and family.’ 
Tambe Hulanda a tuma nota cu placa bruto a bay pa 
Papa, cu ta placa di pueblo, loke logicamente ta haci 
Hulanda hopi nervioso di por manda placa pa Aruba, 
sin cu tn bista hopi cla cu e placa aki ta bay unicamente 
na bienestar di pueblo y no na bienestar di friends and 
family. 



Esey ta pone cu Aruba ta para awe caminda cu e ta, ya 
cu Hulanda no tin confiansa den Gobierno y cu Aruba 
no por move dilanti, pasobra simplemente tin un Gobi- 
erno sinta eynan cu nunca a pone pueblo central, sino 
a pone nan famia central. 

Hasta por a mira diferente delincuente cu ta forma 
parti di e teamnan di e Gobierno aki, ta personanan cu 
a comete actonan criminal y a wordo condena pa paga 
Gobierno placa p’e daño cu nan a haci n’e pais, pero e 
Gobierno aki a duna nan un salario, caminda den cier- 
to sentido a tuma pueblo haci, ya cu e placa cu e hen- 
denan aki mester paga na Gobierno ta wordo paga pa 
medio di salario cu nan ta ricibi, ta pueblo cu su sodo di 
trabou, mester paga e placa aki na Gobierno cu na su 
turno ta bira paga e tipo di hendenan aki. 

Esaki ta un berguensa esaki ta, e integridad cu e Go- 
bierno aki a priminti pueblo. Hulanda a tuma nota di 
esaki y pa tal motibo awe Aruba ta sinta manera un pi- 
didor di limosna, pero di otro banda nos ta orguyoso cu 
Hulanda ta sacando man pa nos pueblo y cu Hulanda 
no ta lubida riba e homber chikito manera Gabinete 
Wever Croes si a bin ta haciendo,” Parlamentario Ar- 
thur Dowers a duna di conoce. 

Expo permanente MANA habri pa publico 



Museo Arqueologico Nacional Aruba (MANA) lo habri bek par- 
cialmente pa publico cuminsando awe diamars 5 di mei di 10’or di 
mainta pa 3’or di merdia di dialuna pa diabierna. 

P’e proximo dos simannan lo habri solamente sala di exposicion 
permanente pa publico. E exposicion temporario “Caribbean 
Ties”, no ta wordo habri ainda dor cu e espacionan ta inadecua pa 
tene distancia social. 



PARTICIPACION IM PORTANTE 


En conexcion cu e situation actual di e Virus Covid-19 
nos di AW EM ainta ta pidi cooperacion 
di nos clientenan, pa tuma contacto cu nos 
via nos e-mail nan; 

noticia@ awemainta.com 
toko@ awemainta.com. 

Sales via sales@awemainta.com. 

Of via nos telefoon; 583-1400. 

Tambe nosta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB #22982600. 

Danki pa e cooperacion di semper. 



MANA ta promove salud publico y bien- 
estar general dor di cumpli cu e reglanan 
stipula dor di Gobierno. Ta permiti maximo 
15 persona den e espacionan di exposicion 
permanente. 

Lo tin ‘handsanitizer’ na entrada di e sala 
di exposicion. Trahadornan di MANA lo su- 
pervisa cantidad y fluho di trahador y vigila 
e distancia social di dos meter. 

MANA lo percura cu tur espacionan publico 
lo ser haci limpi regularmente. 

MANA ta conta cu cooperacion di tur bishi- 
tante pa facilita un experiencia unico di 
Aruba su arkeologia. Haci uzo responsabel 
di por bishita MANA ainda gratis. 

MANA ta sigui duna informacion na publico 
e.o. via social media tocante e exposicionnan 
actual y arkeologia di Aruba. 

Consulta nos paginan di F acebook Archeo 
Aruba y National Archaeological Museum 
Aruba. Por tuma contacto cu MANA pa mas 
informacion na telefon 582-8979 of email 
info4mana@gmail.com. 

CEDE Aruba anuncia: 

Asociacion di Doñonan di LeVent 
y Prestige Vacations Aruba tambe 
ta hopi /# contento pa duna bek ## 



MANERA ya ta conoci, como un reaccion contra e ac- 
tual crisis economico y di salud mundial sin precedente, 
CEDE Aruba a lanza e iniciativa referi como “Happy to 
Give Back”. 

E iniciativa aki tin como obhetivo pa recauda fondo pa 
medio di donacion di ‘amigonan di Aruba’, sea residen- 
te o no-residente, pa por duna ayudo directo n’esnan 
mas den necesidad den e comunidad Arubano pa loke 
ta trata cuminda y alimentacion adecua. E proyecto 
nobo LeVent Beach Resort na Eagle Beach di Aruba ta 
conta di 59 condominio y 9 cas adosa, cual tur residen- 
cia individual a wordo completamente bendi ya un aña 
pasa caba na “amigonan no-residente di Aruba”. 

Prestige Vacations Aruba t’e Administrador di Propie- 
dad Preferi apunta dor di e Asociacion di Propietarionan 
(HOA) na LeVent. Ora Director di Prestige Vacations 
Aruba, sr. Alan Riley, a yama e Presidente di Hunta 
Directiva di LeVent HOA, sr. Salvatore Strazzeri, to- 
cante e iniciativa increlblemente importante y esencial 
aki lanza dor di CEDE Aruba, no tabatin ningun duda. 

“Nos debe Aruba pa hopi felicidad y relahacion vaca- 
cional den nos bida; pesey, ta algo natural cu awor nos 
mester yuda Aruba sustancialmente tambe, durante 


e temponan tan diñcil aki”, tabata e respuesta di sr. 
Strazzeri. Sr. Tony Falvo, Tesorero di Hunta Directiva 
di LeVent HOA, tabata totalmente di acuerdo cu e Pre- 
sidente di Hunta Directiva y, consecuentemente, a em- 
barca na informa tur e propietarionan di LeVent tocan- 
te e iniciativa di CEDE Aruba. Asina el a logra obtene 
aprobacion di un mayoria excesivo di e propietarionan 
pa haci un contribucion sustancial di LeVent HOA n’e 
iniciativa. 

“T’e cos corecto pa haci”, Falvo a bisa simplemente. 
E Secretario di Hunta Directiva di LeVent HOA, sr. 
Frank Giuliani, despues tambe a uni su mes na su co- 
leganan, locual a pone cu e decision di e Hunta a wordo 
tuma unanimamente. 

E esfuersonan ariba menciona a genera un monto total 
pa ‘Happy to Give Back’ di US$ 25.000 (25 mil dolar) 
como contribucion financiero na nos iniciativa, di lo- 
cual e contribuyentenan identificabel ta: LeVent HOA 
(40%), Prestige Vacations Aruba - sr. Riley (20%), y e 
funcionarionan di Hunta personalmente, kendenan ta 
sres. Strazzeri, Falvo y Giuliani (40%). 

E gesto aki seguramente ta haci cu CEDE Aruba por 
yuda centenares di persona mas den e comunidad Aru- 
bano, kende durante e próximo lunanan ta of lo ta den 
necesidad di haya ayudo humano basico manera cu- 
minda y alimentacion adecua. 

CEDE Aruba, naturalmente, ta hopi agradecido p’e 
contribución sustancial aki y pa medio di esaki kier 
agradeci tur e propietarionan di LeVent Beach Resort 
en general, y sres. Strazzeri, Falvo, Giuliani y Riley 
particularmente, pa nan apoyo caritativo na nos trabao 
pa e comunidad di Aruba. 

Por bishita www.happvtoqiveback.conn pa haya mas informa- 
cion di e initiativa ‘Happy-To-Give-Back’. 

Club Kibrahacha ta 
extende orario di 
telefon gratis pa 60 + 

FOR dia 21 maart Club Kibrahacha hunto cu CEDE Aruba y un 
grupo di NGO a inicia un linea di telefon pa 60+. Club Kibrahacha 
ta encarga pa maneha e linea di telefon 280-0505. 

E linea di telefon ta gratis pa conversa pa 60+. E linea di telefon 
ta acesibel tur dia. E orario ta for di 08:00 mainta pa 08:00 di 
anochi. 

Durante ultimo 6 siman e lina di telefon gratis aki a sirbi pa nos 
grandinan keda den contacto y alabez haya informacion of guia 
durante e periodo di Covid-19. 

E linea di telefon ta sirbi tur 60+ na Aruba cu tin pregunta of kier 
solamente combersa. Nos grandinan a yama pa ayudo y informa- 
cion relata na diferente topico manera e estado di salud, e nece- 
sidad pa alimentacion, vivienda adecuado y transporte. Alabez e 
seguridad di nos grandinan tambe tabata un precupacion bou di 
nos grandinan. 

E team di boluntario a scucha nos grandinan y duna tur infor- 
macion of guia necesario p’esaki. Tin situacion na unda a dirigi 
of intermedia cu otro instancianan concerni. E manera di traha 
aki a duna nos grandinan e sentimiento di ser scucha y guia pa cu 
nan necesidadnan. 





Recientemente Club Kibrahacha a forma 
un team di boluntario cu a registra via e 
plataforma pa boluntario di CEDE Aruba 
www.orsr.aw cu awor ta atende tambe cu 
nos grandinan cu kier keda den contaco cu 
un persona. 

E boluntarionan aki tin como tarea pa yama 
e persona di edad abase regular p’asina 
combersa of duna guia of sosten unda cu 
por. 

Durante e ultimo siman por a constata cu 
tin un necesidad p’e servicio di telefon pa 
nos grandinan na Aruba continua despues 
di e periodo di Covid-19. 

E telefon 280-0505 ta gratis y orario ta di 
08:00 am - 08:00 pm. Nos tin un team di bo- 
luntario hopi motiva pa scucha bo y guia bo. 

Minister Dangui Oduber: 

Na momento cu reduci e medidanan actual 
ta esencial pa tur compania y nan empleado 
cumpli cu reglanan preventivo di COVID-19 



MANERA ta conoci Gobierno a introduci medidan- 
an general di control pa combati COVID-19 bou di 
e ordo Ministerial AB 1989 no.62. A bin cu e toke di 
keda, shelter in place, a sera e frontera tur esaki ta- 
bata pa evita cu e virus ta plama. 

Na momento cu reduci e medidanan aki ta hopi esen- 
cial pa tur dunador di trabou keda practica e medi- 
danan di prevencion manera e distancia social y esun 
di higiena. 

E rekisitonan aki ta lo minimo cu e dunador di trabou 
mester cumpli cune pa por habri su establicimento, si 
no cumpli cu esaki Departamento di Salud Publico lo 
sera e establicimento asina Minister Dangui Oduber 
a trece dilanti. 

E Minister a menciona cu Aruba ta sigui e reglanan 
di prevencion cu ta wordo estableci dor di WHO. 


Segurt e profesionalnan e COVID-19 no ta 
bay di awe pa mañan y pesey ta importante 
pa introduci tres medida cu dunadornan 
di trabou mester tene cuenta cu ne. 

1) Medidanan pa garantisa e distancia social 

Cada organisacion, empresa, institucion, dunador di 
trabou mester tuma e medidanan necesario pa tin e 
distancia social di minimo 1.5 meter entre e traha- 
dornan y e cliente. 

Esaki ta pa garantisa e seguridad y salud di tanto e 
empleado y di e cliente. 

Tambe ta recomendabel p’e empleadonan traha for di 
cas y/of introduci horarionan di trabou mas flexibel, 
tur esaki si tin posibilidad. 

2) Medidanan pa garantisa un bon higiena 

Cada organisacion, empresa, institucion, dunador di 
trabou mester tuma e medidanan necesario pa facil- 
ita y promove un bon higiena na nan establicimento. 
Esaki ta pa garantisa e seguridad y salud di tanto e 
empleado y di e cliente. 

3) Medidanan pa nenga entrada na empleado y 
clientenan malo na un establicimento 

Cada organisacion, empresa, institucion, dunador di 
trabou mester tuma e medidanan necesario pa garan- 
tisa cu no tin empleadonan of cliente cu tin problema 
di respiracion (tos, falta di sentido di holo, dolor di 
garganta) n’e establicimento. Esaki ta pa garantisa e 
seguridad y salud di tanto e empleado y di e cliente. 

Minister Dangui Oduber a splica cu tur e medidanan 
aki ta pa pueblo su propio seguridad y ta bay tin con- 
trol di parti di Gobierno pa sigura cu sector priva ta 
cumpli debidamente cu esakinan. 













10 


AWEMainta 


Diamars, 5 Mei 2020 


Women's Club of Aruba 
a yama ayo na Life 
Member O Iga Vasquez 




Deportamento di AsuntO Social 


Hos t'eypo bo! 


7 Ta duna sosten , guia y conseho 
7 Duna guia con pa maneha piaca 
y Ta intermedia pa comestibel 
7 Ta intermedia cu utilidadnan 



MAS of menos dos siman pasa, nos di Women’s 
Club of Aruba (WCA), cu hopi dolor na nos cu- 
rason, a yama ayo na Olga Vesquez, nos Life 
Member stima. 

Na 1976, Olga a bira miembro di WCA y duran- 
te hopi aña Olga tabata un boluntario masha 
dedica, specialmente e tabata duna su tempo 
pa apoya bendemento di ticket pa nos por a re- 
cauda fondo, pa di e forma aki cu amor, uza su 
tempo pa duna bek na comunidad. 

Olga tabata propietario di Joyeria Olga 
Vasquez y hopi biaha e tabata haci donacion di 
regalonan special pa nos uza como door prize 
durante nos reunionnan general mensual di 
miembrecia. 

No solamente esey, e tabata pone varios di su 
joyanan disponibel pa anos di WCA por a uza 
durante nos shownan di joyanan precioso. 

Na maart 2014, Olga a wordo instala como Life 
Member di WCA. Riba e dia aki, Olga, hunto 
cu otro 10 miembro a wordo honra dor di WCA 
pa tur e añanan di amor trahando boluntari- 
amente p’e comunidad di nos dushi isla Aruba. 
Life Member Olga tabata un ser humano buni- 
ta, tanto di paden como di pafo (inside and out ). 
Olga stima, drumi dushi den brasa di Señor! 


Fotonan pa cortesia di Emperatriz Perdomo. 

E-books pa miembronan di biblioteca 




Departamento di Obra 
Publico ta habri atrobe 


Departamento di DIP, kier informa cu nan ta habri pa pu- 
blico/cliente solamente personanan cu tin un afspraak. 
Personanan of clientenan cu no tin un afspraak lamentable- 
mente nos no lo por yuda nan. 

Pa registra pa fase 1 di restart di construccion y mantencion 
mester bay riba nos website www.dow.aw p’asina registra y 
upload tur e documentonan necesario. 


NOS no sa cuanto tempo e ‘lockdown’ y 
‘Shelter in place’ ta bay keda, pero biblio- 
teca a sigui busca manera pa ofrece su ser- 
vicio na publico. 

Biblioteca Nacional Aruba ta traha hunto 
cu Koninklijke Bibliotheek na Hulanda 
y un di e proyectonan cu a concretisa ta 
pa haci e onlinebibliotheek.nl acesibel na 
Aruba tambe. 

E servicio aki ta gratis, pa un periodo lim- 
ita, na tur miembro di biblioteca. 

Miembronan cu tin interes pa haci uso di 
e servicio aki por registra via email info@ 
bibliotecanacional.aw Di dos paso ta cu bo 
ta haya instruccion con pa registra y un 
password+code. Miembronan cu ta email 
pa registra ta menciona nan nomber y fam, 
number di Smartphone y e number di e 
barcode riba nan carchi miembro. 

Bibliotheek Online ta ofrece su servicio 
temporario di e-books y audiobooks gratis 
na miembronan di biblioteca di Aruba via 
un App. 

Tin un coleccion grandi di buki na Hulan- 
des y un coleccion poco mas chikito di buki 
na Ingles. E coleccion tin tur sorto di buki 
mescos cu un biblioteca normal ta ofrece. 
Por lesa e-books riba computer, tablet, 
Smartphone y algun e-reader. 

Problema di famia a bay completamente for di man, 
un dama cu a altera cu polis y a keda deteni 






DIADOMINGO algo prome cu 9’or di anochi, un pa- 
truya di Noord a wordo pidi cu urgencia na un adres na 
Bubali pa bay interveni den un problema di famia cu a 
bay for di man. 

Na yegada enberdad tabatin un problema di famia cu 
a bay for di man. Polis a trata na interveni, pero un 
dama n’e cas tabata hopi altera y no kier a tende nada 
cu Polis papia cune. 

Despues di varios intento no a keda Polis nada otro cu 
detene e dama aki y pidi pa un transportwagen di Polis 
pa transporta e dama pa Warda di Polis. 

Na warda di Shaba e dama a cuminsa altera cu Polis, 
pero hopi liher nan a sa di domine y hibe paden. 

Prome detencion durante Toke di Keda 
di diadomingo anochi pa dialuna mainta 





DIADOMINGO algo despues di 10’or di 
anochi, na momento cu un patruya policial di 
Playa tabata pasando den Companashi, na al- 
tura di Archimedisstraat, nan a bin topa cu 
un homber riba caya. 

Mesora nan a par’e y a puntr’e kico e ta haci 
durante Toke di Keda riba caya. 

E homber no por a mustra nan cu e tin un per- 
miso pa ta riba caya y el a keda deteni. E1 a 
bira asina e prome di unico dos detencionnan 
di e anochi aki. Transportwagen di CEA a 
transporta e homber pa Warda di Polis. 

Homber deteni. 


Despues di practica golf, na altura di Tres Trapi, 
formando asina un peliger p esnan den lama 




DIADOMINGO algo prome cu 5’or di atardi, presen- 
cia di Polis a wordo pidi na altura di Tres Trapi na Mal- 
mok, caminda un homber tabata practicando e deporte 
di golf y tabata formando peliger pa algun persona cu 
tabata den lama. 

Na yegada di Polis, nan a topa cu e homber enberdad cu 
e palo di golf den su man. Mesora nan a splica e homber 
cu e no por practica e deporte di golf eybanda pasobra 
e ta formando peliger p’e personanan den lama, e bala 
por dalnan y Polis a exigi’e p’e stop mesora. 

E homber no a respeta ordo di Polis y a sigui, no a keda 
e Polisnan nada otro cu detene e homber. Transportwa- 
gen di Polis a hibe Warda di Shaba. 


















































Diamars, 5 Mei 2020 


AWEMainta 


15 


Señora di edad halto agredi na Sabana Basora 




AWENDIA ni señora di edad no ta wordo respeta mas. T’ asina 
cu diadomingo anochi prome cu 9’or, 2 unidad di Polis a bay direc- 
cion na un adres na Sabana Basora, unda un señora di 81 mester a 
wordo agredi pa un grupo consistiendo di un señora cu tres mucha. 
Aki lo mester a trata di un problema bieu unda e grupo a dicidi di 
tuma ley den nan mes man. 

E grupo a bay n’e adres pa busca 1 persona y den e progreso un di 4 
personanan mester a dal e señora di edad di e cas ey. 

Polis a tuma tur dato y despues nan a bay p’e adres di e agresornan. 
Aki Polis a bin haya sa cu ta un problema bieu y a scual e hendenan 
ne adres cu nan no por tuma ley den na mesun man. Mirando e se- 
riedad di e caso a detene 1 persona di e cas y a bay en buskeda di un 
otro persona pa e tambe duna cuenta. 

Un persona levemente herida den accidente na Modanza 





DIADOMINGO atardi pa mas o menos 6:15 polis a bay 
Modanza na altura di e rooi unda un accidente entre dos 
auto a sosode. Aki un persona a resulta levemente herida. 

Na yegada Polis a topa cu un Hyundai Getz benta di ban- 
da den e rooi pabou di caminda. Den banda di chauffeur 
parti patras por a mira un sla basta grandi. 

Esaki ta un indicacion cu e Kia Picanto a dal contra e 
Getz. Ambulance a wordo pidi pa controla un persona cu 
a resulta levemente herida. 

Amigoe Express 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 


Aruba's #J 


Online Newspaper 

Wardacosta a ordená barco 'Robin (Hood) drenta haf! 






A$fra 

s?* -—- 

' Çuh&uiC & 0iwtatQntt 

Mi a biba mi biba tranquil, feliz y den pazmeimei di 
esnan cu a stimami y ami a stima. 

Awor a yega momento pa bai sosega. 

No yora mi mortoperoselebra mi bida pasobra e tabata 
un bida feliz. 

Cu profundo dolor, pero conforme boluntad di Dios nos 
ta anuncia fallecimento di: 



Rosa Maria Daou-Halabi 

Na nomber di suesposo: 

Fouad" Eddie" Daou 
Yuinan: 

Hugo y Anna Daou- yiu y famia 
Camile y John Ras - yiunan y famia 
Rumannan: 

Juan y Fanny Halabi y yiunan y famia 

Myrna Halabi, yiunan y famia 

Ricardo y Jenny Halabiyiu y famia 

Eveline y Ellis Martes Halabiyuinan y famia 

Jesus"Chu"y IvisHalabiyiunan y famia 

Cuña y swa Theresa Ayubi - Daouyiunan y famia 

Sanin y CarlynDaouyiunan y famia 

Ria Daouyiunan y famia 

Miriam Medina yuinan y famia 

LusellDelima 

Jaime y Marguerithe Saleh - Halabi 
Y ademas primo y primananna Curacao y Aruba. 

Tur susubrino y sobrina nan. Muchohopi pa menciona. 
Pa motibo di e situacion actual, acto di cremacion a 
tumalugar den seno familiar. 


WILLEMSTAD - Diasabra atardi au- 
toridadnan a detecta un barco di car- 
ga den awanan teritorial di Córsou 
a pesar cu frontera ta será, pa cierto 
botonan di cargo por drenta pa haci 
cierto transaccion pa hiba trece cargo 
otro barco riba laman ganchu y otro is- 
lanan. 

Wardakosta a bay detené e barco paso- 
bra supuestamente tabatin iregulari- 
dad cune y a activá otro dependencian- 
an di e cadena hudicial pa sigi rumbo 
di e barco cu yama ‘Robin’. 

Final di cuenta tabata cu Wardacosta 


a conduci e barco pa drenta nos haf y 
Robin ta mará den nos haf. 

E ta un offshore supply center bou di 
bandera Mericano. E tripulantenan no 
mag baha y lo haci control intensivo y 
for di ayera mainta e control ta tuman- 
do lugar. 

Nan tin basta tempo riba e barco sin 
baha. 

Ora cu a aborda e barco nan a subi cu e 
proteccion necesario y na momento di 
contacto nan a usa tapaboca. 

E barco tin poco tripulante y ayera a 
keda di tuma decision si nan mester 
keda Córsou of sigi nan ruta. 

Letter totheEditor 

Corona: temporary 
suspension on foreig 
exchange licenses 
for outgoing capital 
transactions 

By: RichieKockAttorneysAUA & SXM 
This article can be found on: www.nk-attornevs.com 

Theforeign exchangelicense 

TheAruba Ordinance on foreign exchange ( Landsverordening deviezenverkeer) 
regulates international paymenttransactions, among others. 

On the basis of the Ordinance, a license is required for certain transactions with 
non-resident natural persons or legal entities, among others for capital transactions 
(kapitaalverkeer). 

Foreign exchange licenses are issued by theCentral Bank of Aruba (hereinafter: 
CBA). 

C BA temporarily suspends licensesfor outgoing capital transactions 

On M arch 17th, 2020, in view of thecoronavirus crisis, the CBA announced a 
temporary stop - until further notice - to the issuance of licenses for outgoing capital 
transactions: 

• Loansto non-residents 

• I nvestments abroad 

• Participations in non-resident companies 

• Purchase of real estate from a non-resident, either in A ruba or abroad 

• Transfers by a natural person or legal entity to own account abroad 

• Transfersto foreign intercompany accounts (FIA) 

• Other outgoing capital transactions e.g. gifts, donations, inheritance 
Licenses for dividend or profit payments to non-resident shareholders are also 
temporarily suspended 

Furthermore, no licenses will be issued for payment of dividend or profit to non- 
resident shareholders, unless the license for the dividend or profit declaration was 
already granted priorto the announcement on M arch 17th, 2020. 

I ncoming capital transactions are allowed 

All incoming capital transaction areallowed, e.g.: 

• Receiptof the principal amountfrom a loan acquired abroad 

• Receipt of dividend or profit from an investment abroad 

• Receipt of proceeds from a sale of real estate to a non-resident person or 
entity 

C urrent account transactions are allowed 

All currentaccounttransactionsare allowed, e.g.: 

• Payments connected to the import and export of goods 

• Paymentof freightand insurance costs connected to the international 
transport of goods 

• Payments and receipt of proceeds connected to travel, accommodation and 
rental expensesto and from non-residents 

• Payments and receipt of remunerations connected to work and services 
provided to or by non-residents 

An end datefor thetemporary suspension of licensesforoutgoing capital 
transactions is yet to be announced. 



I Au^ra I 

'PuaenaC & @ne*H<xtvuf 

Nos tata no a muri, Señor a manda busca su Angel bek cu el a 
manda na mundo pa forma un famia ehemplar. 

Cu inmenso tristesa na nos curason, nos ta anuncia cu a bai laga 
nos den brasa di señor mi esposo, tata, welo y bisawelo stima 


H 



Rosindo Gomes, 

cariñosamente yama "Chimbo" 

* 30 augustus 1938 -127 april 2020 

Esposa stima: 

Rafaela "Ely" Gomes-Wernet 
Yiunan: 

Benito y Gwendolyn Gomes-Loopstok y famia 
Juan Gomes y Shirley Rafini y famia 
Irvin Gomes 

Elvis Gomes y Jenny Boekhoudt y famia 
Eldwin y Yuraima Gomes-Tromp y famia 
Nietoy nietanan: 

Mary-Ann Gomes y Pedro Kock y famia 

Julienne Gomes y Joréll de Cuba y famia 

Wilbert Gomes y Darling Colina y famia 

Mary-Jane Gomes y Raynor Henricus y famia 

Yurwin Gomes 

Yurgen Gomes 

Jennyanne Gomes 

Elvienne Gomes 

Elvin Gomes 

Carol Medina 

Bisanieto y bisanietanan: 

Jayceline, Jaydrick, Jaylen y Geixilienne 
Rumannan: 

tMarcolino y tFrancisca Gomes-Geerman y yiunan 
Dominico y Chinda Geerman-Jacobs y yiunan 
tMaria y Erwin Mackintosh-Geerman y yiunan 
Swa y cuñanan: 

tMarie y tLaurens Dirksen-Wernet y famia 
tAlberto y Franie Wernet-Kelly y famia 
Mamita y tBartolo Dirksen-Wernet y famia 
tFabia y tAlfonso Croes-Wernet y famia 
tLouis y tMilady Wernet y famia 
Sra. Vda Celedonia Maduro 

Tur tanta y omonan, sobrino(a)nan, primo(a)nan, comper y 
comernan, tur su ihanan, bon bisiñanan, amigonan y 
ex-coleganan di Lago, Coastal y Valero. 

Amigonan yegá di cas: Maxy FilomenaTromp, Buchi y Eloiza 
Koolman. Jhonny Curiel y famia, Theo y Mireya Rasmijn,Tony y 
Glenda Loopstok, Bubu y Irma Curiel y famia, Leo Bremo. 

Un danki na tur esnan cu a yuda na hospital, tur dokter y 
enfermero(a)nan. Na su dokter di cas, Dr. Kenneth Croes y 
assistentenan pa nan tempo y pasenshi.Tambe na su ayudante 
Lola Geerman pa su bon trabou y tempo. Na Koningin 
Wilhelmina Kankerfonds y Bibi Arends di Aruba Lions pa nan 
aporte. 

Demas famia Gomes, Wernet, Geerman, Croeze, Mackintosh, 
Jacobs, Loopstok, Rafini, Boekhoudt,Tromp, De Cuba, Pontilius, 
Dirksen, Kelly, Croes, Maduro, Kock, Franken, Rincones, Wever, 
Koolman y Henricus. 

Na momentonan di dolor nan contribucion ta un gran sosten. 
Pesey un donacion na Koningin Wilhemina Kankerfonds lo ta 
altamente aprecia. CMB no. 112.039.705. 

Pa condolencia: 38gomesr@gmail.com 

Tapaboca ta obligatorio riba tur buelo di KLM 



SCHIPHOL - Entrante 
inmediatamente pasaheronan di 
KLM ta obligá di usa tapaboca 
bordo di avion durante buelo. Nan 
mes tin cu cumpra nan tapaboca. 
Di e manera aki KLM ke evitá cu 
pasaheronan ta pega otro cu e 
coronavirus y si un pasahero no usa 
e tapaboca, nan ta bah’é for di avion 
y e no por biaha. 



(Mas facil ta pa no laga nan drenta 
avion mes!). 

Pasaheronan cu ta bula di New 
York pa Schiphol mester tin un 
declaracion medico cu nan a tést 
negativo pa corolavirus. 

KLM ta informá tur pasahero cu 
tin cu biaha den e dianan pasahero 
di e regla nobo. JetBlue tabata e 
promé compania cu a introduci e 



obligacion cu pasaheronan mester 
bisti tapaboca ora nan check-in. 

Na Europa, Lufthansa Group y Wizz 
Air ta aplicá e mesun regla. 

Diabierne ultimo a avisá 
pasaheronan di American Airlines, 
Delta Air Lines y United Airlines cu 
for di e luna aki nan ta obliga di usa 
tapaboca ora nan yega Aeropuerto. 


Te den Corte si ta necesario. 

Pasahero cu reservá pasashi sin paga delantá, TUI ta cobra nan 


WILLEMSTAD - “Lock down” of nó, 
bida mester sigi y esey ta loke un pare- 
ha Hulandes cu a reservá dos pasashi 
pa bin Córsou, pero no a paga ‘down 
payment’ a ripará ora cu TUI a lastra 
nan dilanti Huez. 

Pa colmo dia cu Corte Civil a trata e 
caso, e ‘wanna be’ pasaheronan a briya 
pa nan ausencia di manera cu e caso 
legal tabata un ‘walkover’ p’e abogado 
di TUI. 

TUI a hiba e caso Corte, pasobra ora 
nan a manda cobra e pareha pasahero 
e gastonan di anulacion, nan a topa cu 
un silencio di supulcro. Y pa formalisá 
nan demanda a hiba e pasaheronan 
Corte. 

Corte a tende tur dos banda promé cu 
a dicidi cu e pareha pasahero mester 
paga TUI € 692,48 den cual tin un par- 
ti di interes legal tambe. 

A toca na Huez Civil pa chéck si TUI 
por a demandá e pasaheronan sin violá 
nan derechonan como consumidor, pa- 
sobra esey ta baca sagrado na Europa. 


T’aki banda so ainda consumidornan 
no ta bringa pa nan derecho manera 
na Europa, esta si tin derecho mes na 
Córsou.... 

Ta for di e dagvaarding Huez ta saca 
su conclucion cu si e demanda ta hus- 
tificá. 

Den su demanda original TUI no a 
proporcioná tur dato di e caso pa con- 
vencé Huez di manera cu el a manda 
yama tur dos partido. 

For di e datonan aki Huez a mira cu e 
pasahero a haci reservacion dia 15 di 
januari 2019 pa un trip di 12 dia pa 
Córsou inclusive hotel y transporte. 
Nan lo a biaha dia 3 di october aña 
pasá. 

E ‘gracia’ total lo a costa € 3.853,50 cu 
opcion pa cancelá na temp, pero dia 25 
di februari e pasahero a confirmá na 
TUI cu e cu su pareha lo biaha sigur. 
Esey automaticamente ta pone cu e 
areglo ta cay bou di ANVR cu ta ga- 
rantisá e condicionnan di e contract pe 
biahero biaha responsablemente y ta 
atendé su kehonan. 


Apesar cu TUI a hala atencion di e 
pasahero kende mester paga down 
payment di € 599,28 esey no a sosodé. 
No a keda TUI otro sino di anulá e bi- 
ahe y manda cobra e biahero € 599,27 
cu te gastonan cu e cancelacion a costa. 
TUI a splica cu e gastonan ta un bida 
gasto di personal, gasto di propaganda, 
paga stul di KLM y e eventual ganashi 
cu nan a pérdé den e caso aki. 

Asina mes Huez a tene cuenta cu 
condicionnan di ANVR cu si e cliente 
anulá 42 dia promé cu e fecha di biahe, 
no por cobr’é mas cu 35% di e suma to- 
tal. 

Den e caso aki TUI a cobra e cliente 
15% di e pakete total cu ta € 3.853,50. 
TUI a cumpli cabalmente, pero e cli- 
ente a faya garafalmente y a pérdé e 
caso. 

Como tal e tin cu paga TUI € 692,48 
plus interes, € 85,18 pa saca dagvaard- 
ing, € 486,00 pa gasto di Griffier pa 
pone e caso riba a agénda y € 120,00 
pe apoderado. 

Y a ordená pe cliente paga mesora sino 
ta pone beslag. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LiKe nos riba facebooK 

Keda “up to date” lj liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 




















